Argument jaħraq li żviluppa bejn numru ta’ persuni fil-bini tal-Appoġġ fi Gwardamangia kiber tant li waħda mill-vetturi li kienet ipparkjata fil-parkeġġ spiċċat ivvandalizzata. Minn informazzjoni li kiseb tvm.com.mt minn fuq il-post jidher li f’dan l-inċident intuża wkoll turnavit. L-inċident seħħ għall-ħabta tas-7.30 p.m. meta nqala’ argument bejn numru ta’ qraba fejn persuna kisser ħġieġa ta’ karozza. Fuq il-post issejħu numru ta’ pulizija tar-Rapid Intervention Unit biex jikkalmaw is-sitwazzjoni. Aktar tard il-Pulizija żammet persuna għal aktar stħarriġ.